**คำชี้แจงและแนวทางการจัดทำโปสเตอร์**

**การจัดทำโปสเตอร์เพื่อนำเสนอผลงาน**

ผู้ที่นำเสนอจัดเตรียมเอกสารโปสเตอร์แสดงผลงานของการวิจัย และบทสรุปผลการดำเนินงานการวิจัย ตามรูปแบบที่ผู้จัดกำหนด ท่านจะต้องดำเนินการออกแบบโปสเตอร์ที่พร้อมสำหรับการจัดพิมพ์ 1 เรื่อง ผลงานวิจัย ต่อ 1 แผ่น โปสเตอร์ โดยองค์ประกอบของโปสเตอร์ ควรประกอบด้วยหัวข้อต่อไปนี้ (ทั้งนี้อาจปรับเปลี่ยนหัวข้อตามความเหมาะสมของการนำเสนอของแต่ละงานวิจัย โดยไม่จำเป็นต้องเป็นไปตามที่แจ้ง)

1. ชื่อโครงการวิจัย ชื่อ- สกุล ของคณะผู้วิจัยในโครงการ และหน่วยงานที่สังกัด
2. บทนำ/บทคัดย่อ
3. วัตถุประสงค์ของโครงการโดยสรุปย่อ (ที่สอดคล้องกับงานวิจัย)
4. ผลการดำเนินการวิจัย และการอภิปรายผล
5. แนวทางการนำผลการวิจัยไปใช้ประโยชน์ และ/หรือ แนวทางการพัฒนาต่อยอดการวิจัย
6. กิตติกรรมประกาศ(ระบุแหล่งที่ให้การสนับสนุนทุนวิจัย)

**ลักษณะและขนาดของโปสเตอร์**

1. ขนาด 80 เซนติเมตร สูง 120 เซนติเมตร (แนวตั้ง)
2. ขนาดตัวอักษรชื่อเรื่อง ชื่อผู้วิจัย ควรมีความสูงไม่น้อยกว่า 1 นิ้ว หรือ2.5 เซนติเมตร หรือ 70 Points (font size)
3. ขนาดตัวอักษรเนื้อหา ควรมีความสูงไม่น้อยกว่า 1 เซนติเมตร ควรมีความสูงไม่น้อยกว่า 1 เซนติเมตรหรือ 28 Points (font size)
4. ภาษาที่ใช้ในการนำเสนอผลงาน สามารถนำเสนอได้ทั้งภาษาไทยและภาษาอังกฤษ
5. เนื้อหาภาษาในโปสเตอร์ไม่ควรมากเกินไป ควรสรุปเฉพาะใจความสำคัญ ควรกระชับชัดเจน ไม่ใช้คำฟุ่มเฟือย ควรมีภาพประกอบ หรือใช้ตารางและรูปภาพ เพื่อสื่อความหมายแทนข้อความ เป็นต้น
6. สามารถดาวน์โหลดต้นฉบับ/ต้นแบบ ได้ที่ http://gnru2018.lpru.ac.th เว็บไซด์การประชุมวิชาการฯ

**การติดตั้งโปสเตอร์**

1. ผู้นำเสนอผลงานภาคโปสเตอร์ ควรนำโปสเตอร์มาติดภายในวันที่ 19 กรกฎาคม 2561 ตั้งแต่เวลา 17.00-19.00 น. หรือในวันที่ ๒0 กรกฎาคม ๒๕๖1 ตั้งแต่เวลา 0๗.๓๐-0๘.๓๐ น. โดยติดตั้งโปสเตอร์ ณ ห้องโอฬารรมย์ อาคารโอฬาร โรจน์หิรัญ มหาวิทยาลัยราชภัฏลำปาง
2. โปสเตอร์ที่นำเสนอจะติดตั้งไว้ตลอดทั้งวันของการจัดงาน 20 กรกฎาคม 2561
3. ผู้นำเสนอผลงานจัดเก็บโปสเตอร์ได้ในวันที่ 20 กรกฎาคม 2561 ตั้งแต่เวลา 15.30 เป็นต้นไป
4. การติดตั้งและจัดเก็บโปสเตอร์เป็นหน้าที่ของผู้นำเสนอผลงานภาคโปสเตอร์

**การนำเสนอผลงาน**

ผู้ทรงคุณวุฒิจะพิจารณาผลงานวิจัยภาคโปสเตอร์ในวันที่ 20 กรกฎาคม 2561 ตั้งแต่เวลา 13.0๐-15.00 น. ผู้นำเสนอต้องยืนประจำที่โปสเตอร์เพื่อนำเสนอ และตอบข้อซักถาม ในเวลาที่ผู้ทรงวุฒิพิจารณา เพื่อให้ผู้ทรงวุฒิคัดเลือกผลงานดีเด่นเข้ารับรางวัล